স্কুলের মাঠে বন্দুক হাতে ‘উল্লাস’ যুবকদের, দেখুন সেই ভিডিও

মালদহ: তৃণমূল নেতা খুনের এক মাসের মধ্যেই ফের গুলি চলল। ভলিবল টুর্নামেন্টের সূচনায় একাধিক গুলি শূন্যে চালানো হল মালদহে (Malda)। স্কুলের মাঠে একাধিক ব্যক্তির হাতে বন্দুক (Malda Shooting School Ground)। রীতিমতো বুক ফুলিয়ে গুলি ছুঁড়ছেন তারা। সেই ভিডিও প্রকাশ্যে আসতেই চাঞ্চল্য ছড়িয়েছে। বাংলার গ্রামে গ্রামে কীভাবে এত আগ্নেয়াস্ত্র পৌঁছচ্ছে, তা নিয়ে উঠেছে প্রশ্ন।

ঘটনা মালদহের মানিকচকের নুরপুর এলাকার। নুরপুর টিপটপ ক্লাব এন্ড লাইব্রেরী কর্তৃপক্ষের উদ্যোগ বৃহস্পতিবার একটি ভলিবল টুর্নামেন্টের আয়োজন করা হয়েছিল নুরপুর উচ্চ বিদ্যালয়ে মাঠে। এই টুর্নামেন্টের সূচনা অনুষ্ঠানকে কেন্দ্র করে গুলি চালানোর অভিযোগ সামনে এসেছে। টুর্নামেন্টের সূচনায় শূন্যে একাধিক রাউন্ড গুলি চালানো হয়। আর সেই গুলি চালানোর ভিডিও সামনে আসতেই শোরগোল পড়েছে এলাকায়। জানা গিয়েছে, ক্লাবের ছেলেরাই ওইভাবে শূন্যে গুলি চালিয়েছে। মাঠে তখন উপস্থিত ছিলেন বহু মানুষ। যে কোনও মুহূর্তে ঘটে যেতে পারত বড়ো কোনও বিপদ। প্রশ্ন উঠেছে, এতগুলি আগ্নেয়াস্ত্র ক্লাবের ছেলেদের হাতে উঠলই বা কী করে! গোটা বিষয় নিয়ে মুখে কুলুপ ফেটেছে ক্লাব কর্তৃপক্ষ। বিষয়টি প্রশাসনের নজরে আসতেই আগ্নেয়াস্ত্র গুলি হেফাজতে নিয়েছে মানিকচক থানার পুলিশ।

আরও পড়ুন: ক্যানিং মহকুমা হাসপাতালে মিলছেনা জলাতঙ্ক রোগের ভ্যাকসিন! আতঙ্কে রোগীরা

দেখুন ভিডিও